मथुरा में कोसीकला के पास स्थित क्रीम बेल आइसक्रीम फैक्ट्री पर वर्करों ने शनिवार सुबह हंगामा कर दिया। सैकड़ों की तादाद में श्रमिक फैक्टरी के बाहर जमा हो गए। वर्करों ने फैक्ट्री ठेकेदारों पर आरोप लगाया कि वे 278 की बजाए 270 के हिसाब से पेमेंट करते हैं और 8 घंटे की बजाय 12 घंटे ड्यूटी कराते हैं। महीने में 15 से 20 दिन का ही पेमेंट करते हैं। बवाल को देखते हुए प्रबंधन ने फैक्ट्री का गेट बंद करा दिया है। सूचना पर मौके पर पहुंची पुलिस दोनों पक्षों के बीच बातचीत से मामला शांत करने में जुट गई है।